27/07/2015 | Administración LocalMunicipal
Boiro
Publicación da resolución de constitución, composición e delegación de atribucións na Xunta de Goberno Local

Faise público para xeral coñecemento que o 15 de xuño de 2015 esta Alcaldía ditou a seguinte resolución relativa á constitución, composición e delegación de atribucións a favor Xunta de Goberno Local: “O 13/06/2015 constituíuse a Corporación para o mandato 2015/2019, polo que procede determinar o novo réxime de organización e funcionamento deste Concello, dentro do que se atopa a Xunta de Goberno Local como órgano de carácter necesario nos municipios que conten cunha poboación de dereito superior a cinco mil habitantes, conforme establece o artigo 20.1 b) da Lei 7/1985, do 2 de abril, reguladora das bases do réxime local. O artigo 23 da dita lei establece que estará integrada polo alcalde que a preside e por un número de concelleiros non superior ao terzo do número legal dos mesmos, nomeados e separados libremente polo Alcalde. A Xunta de Goberno Local ten como función propia e indelegable a asistencia permanente ao alcalde no exercicio das súas funcións, así como aquelas outras que lle deleguen o pleno ou o alcalde ou lle atribúan as leis. O artigo 23 da Lei 7/1985, do 2 de abril, reguladora das bases do Réxime Local, en relación co disposto nos artigos 43.2, 52 e 53 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, atribúe ao alcalde a competencia para constituír dito órgano, polo que con esta data RESOLVO: PRIMEIRO. CONSTITUIR a Xunta de Goberno local do Concello de Boiro, como órgano de carácter necesario, integrada por: D. Dilbag Thiebaut Rico (PP) – alcalde - D. Fernando Manuel García Diéguez (PP) 1er tenente de alcalde D.ª Juan Emilio Scharfhausen Acuñas (PP) – 2ª tenente de alcalde D. Manuel Romero Vázquez (PP) – 3er tenente de alcalde D.ª Luz Estela El Fatihi Aquilino (PP) – 4º tenente de alcade D.ª Francisco Rausell Abagiu (PP) – 5ª tenente de alcalde Correspónderalle a Presidencia ao alcalde do Concello. SEGUNDO. A Xunta de Goberno Local, previa convocatoria realizada ao só efecto por esta Alcaldía, realizará sesións ordinarias na denominada “Sala de Xuntas” o martes de cada semán, as 13:30 horas en primeira convocatoria e unha hora despois en segunda. No caso de que coincida nun día inhábil, a sesión realizarase o día inmediatamente anterior ou posterior. O alcalde poderá cambiar o día e a hora das sesións, así como suspendelas en Semana Santa, Nadal e outros períodos festivos, e pospoñer ou avanzar a súa realización, dentro da mesma semán, cando o día de celebración sexa inhábil ou concorran circunstancias especiais. A primeira sesión ordinaria terá lugaro 14/07/2015. TERCEIRO. A Xunta de Goberno local asumirá as funcións de asistencia e asesoramento a esta Alcaldía que lle atribúen directamente os artigos 23.2 da Lei 7/1985 e 53 do ROF, así como as que lle atribúan directamente as leis e as Bases de Execución do Orzamento municipal; e, por delegación desta Alcaldía, asumirá as seguintes competencias: Concesión de licencias de apertura de establecementos comerciais, industriais, mercantís ou de calquera outra índole. Concesión de licencias de obras en xeral, demolicións e declaracións de ruína. Aproba-la oferta pública de emprego público de acordo co orzamento e o cadro de persoal aprobados polo Pleno, aproba-las bases das probas de selección de persoal e para os concursos de provisión de postos de traballo e distribuír as retribucións complementarias que non sexan fixas e periódicas así como o recoñecemento de antigüidade do persoal municipal. As aprobacións de instrumentos de planeamento de desenvolvemento do planeamento xeral non expresamente atribuídas ó Pleno, así como a dos instrumentos de xestión urbanística e dos proxectos de urbanización. As contratacións e concesións de toda clase cando o seu importe non supere o 10% dos recursos ordinarios do orzamento nin, en calquera caso 6.010.121,04 euros, incluídas as de carácter plurianual cando a súa duración non sexa superior a catro anos, sempre que o importe acumulado en tódalas súas anualidades non supere nin a porcentaxe, referida ós recursos ordinarios do orzamento do primeiro ejercizo, nin a contía sinalada. A probación dos proxectos de obras e de servizos cando sexa competente para a súa contratación ou concesión e estean previstos no orzamento, así como aprobación dos pregos de condicións técnicas facultativas e económico-administrativas, resolución das reclamacións ou recursos interpostos contra eles e a aprobación definitiva. Igualmente coñecerá da aprobación da recepción das obras municipais. A adquisición de bens e dereitos cando o seu valor non supere o 10% dos recursos ordinarios do orzamento nin os 3.005.060,52 euros, así como a enaxenación do patrimonio que non supere a porcentaxe nin a contía indicados nos seguintes supostos: As de bens inmobles, sempre que estea prevista no Orzamento. As de bens mobles, salvo os declarados de valor histórico ou artístico e que a súa enaxenación non se atope prevista no Orzamento. Disposición e autorización de gastos; a aprobación de certificacións de obras e facturas. Devolución de fianzas. A concesión de tódalas subvencións que teñan nos orzamentos municipais consignación específica ou nominativa ou, si a consignación é global, sempre que non superen a cantidade de 18.000,00 euros. A aprobación dos padróns impositivos, matrículas e demais liquidacións derivadas da aplicación das Ordenanzas Fiscais que sexan competencia desta Alcaldía de acordo coa lexislación vixente. A resolución dos recursos ou reclamacións dos actos derivados da aprobación dos Padróns Impositivos e demais liquidacións debidamente aprobadas, a aprobación das compensacións tributarias que procedan; a resolución dos pedimentos de fraccionamentos ou aprazamentos de débedas ou de devolución de ingresos indebidos así como calquera outro relacionado cos tributos e taxas municipais. A aprobación dos expedientes de modificación de dereitos e obrigas de exercicios pechados e/ou a modificación dos saldos iniciais de obrigas e dereitos procedentes a agrupación de pechados. CUARTO. Nos acordos que se adopten pola Xunta de Goberno Local por delegación, deberá facerse constar esta circunstancia e entenderanse ditados pola Alcaldía como titular da competencia orixinaria, sendo inmediatamente executivos. Non obstante, esta Alcaldía reservase a posibilidade de avocar en calquera momento a competencia delegada, conforme ao establecido no artigo 116 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, en relación co artigo 14 da Lei 30/1992, do 26 de novembro, do réxime xurídico das Administracións Públicas e do procedemento administrativo común. QUINTO. O réxime xurídico da presente delegación será o previsto con carácter xeral nos artigos 114 a 118 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, salvo no relativo ao recurso de reposición, que será resolto polo órgano delegado. SEXTO. Darlle conta desta resolución darase conta ao Pleno na primeira sesión que teña lugar, notificándose persoalmente aos designados e publicándose no Boletín Oficial da Provincia da Coruña, sen prexuízo da súa efectividade dende o día seguinte ao da súa sinatura.” Boiro, 20 de xullo de 2015 O alcalde Juan José Dieste Ortigueira.